open-index/open-wikipedia-markdown huggingface dataset:
John Kumah

Hon. **John Ampontuah Kumah**( Dɔge o la 4 Ɔɔgore, 1978) yuoni poɔ. O e la Gaana pɔletese dadire neŋkpoŋ kaŋa, Naaŋmene yelbimanna aneŋ lɔɔyɛ o e la CEO a ko toma zie ŋa ba naŋ boɔla National Entrepreneurship ane Innovation Programme (NEIP) kyɛ ka ba da wa iri o ka o e begemaala naŋ are ko a Ejisu vooten lombori a 2020 vooten kpoŋ yuoni poɔ, a ko a kukurudu paati.

## O Nyɔvore Piiluu Aneŋ O Sakuuri
Ba dɔge o la 4 Ɔɔgore 1978 yuoni poɔ, o yi la Ejisu Odaho, koɔbo teŋa kaŋa naŋ be a Ejisu municipal naŋ be a Ashanti region Ghana poɔ. O da gaa la sakuu ŋa ba naŋ boɔla Opoku Ware Senia Haae Sakuuri naŋ be Kumasi. O da lɛ gaa la nimitɔɔre a lɛ te gaa sakuukpoŋ ŋa ba naŋ boɔla univasiti a  Gaana naŋ be a Legon teŋɛ poɔ a 1997 yuoni poɔ, a da yineŋ gama mine ba naŋ boɔla Bachelor of Arts in Economics ane philosophy.  A 2009 yuoni poɔ o da lɛ nyɛ  la gama mine ba naŋ boɔla MBA (Finance) a yi GIMPA. O lɛ taa la gama mine ba naŋ boɔla Degree in Law (LLB) a yi a Univasiti a Gaana ane gama mine ba naŋ boɔla Professional a ko merɛ yɛlɛ Degree (BL) a yi Gaana lɔɔ Sakuuri, o lɛ taa la gama mine ba naŋ boɔla Post Graduate Diploma in Applied Business Research a yi Nobel International Business Sakuuri  a 2019 yuoni poɔ. 

A Nyɔgevennebare, 2020 yuoni poɔ o da nyɛ la gambɛrɛ mine ba naŋ boɔla Doctorate in Business Innovation a yi Swiss Business Sakuuri  naŋ be kɔmparee teŋa kaŋa ba naŋ boɔla Switzerland. O la taa la gama mine ba naŋ boɔla Masters in Applied Research (Business Innovation) a yi a sakuu ŋa poɔ.

## O Toma Duoro
A 2012 yuoni poɔ o da nyɛ la sore a kpɛ a Gaana Bar a are ko Solicitor aneŋ Legal practitioner ako a sarɛɛ dikpoŋ naŋ be a Gaana poɔ. O e la neɛ naŋ poɔ ka ba bɔ toma zie ŋa ba naŋ boɔla Aduaprokye Chambers,  lɔɔ kpaaroo kaŋa naŋ be Adabraka. O la e neɛ naŋ poɔ ka ba lɛ bɔ toma zie ŋa ba naŋ boɔla Majak Associates Ltd  naŋ e demɛ yɛlnyɔgraa yɛlɛ, sɛre  baŋ wɔ ire o ka o e a CEO ako a NEIP a 2017 yuoni poɔ.

O e la neɛ naŋ taa yuomo pie aneŋ anuu bambo a yi wideɛ yɛllɛ creativity, Innovation aneŋ resourcefulness a yi toma buɔbo aneŋ pɔla baabo yɛlɛ. 

## O Naakoɔ̃ Toma
A 2020 vooten yuoni poɔ o da arɛɛ a di a kogo are ko a Ejisu vooten lombokpoŋ ako a kukurudu paati. Pampana ŋa o e la gɔmmenɛnte kpambeɛ potuuro naŋ kaara a Gaana zaa libie pieu zu

### Kɔmɛtiiri O Naŋ Be
O e la a dakogi zina potuuro a ko Constitutional, Legal aneŋ begimaale die yɛlɛ kɔmɛtiiri, a lɛ e neɛ naŋ poɔ a iribu aneŋ Subsidiary Legislation Kɔmɛtiiri. 

## O Meŋa Nyɔvore
O taa la pɔge ka o yuori e Apostle Mrs Lilian Kumah, a pɔge e la neɛ na bɔ Mwindie ŋa ba naŋ boɔla Senior Pastor Of Disciple Of Christ Ministries Worldwide. O taa la biiri bayoɔ aneŋ biiri mine meŋ. 

## O Yodeɛ Aneŋ O Kyɔɔtaare
O e la neɛ naŋ deɛ a Efficient Prominent Appointee kyɔɔtaare a 2018 yuoni poɔ, o lɛ deɛ la a Most Outstanding CEO kyɔɔtaare, o da lɛ deɛ a Most Outstanding CEO and Influential Transformational leader Kyɔɔtaare aneŋ a mine naŋ ba poɔrɔ.

## O Nimimaaroo Toma
A ɔɔgore 2022 yuoni poɔ o da yɔɔ la sama mine a ko noba banuu sori zu nyagma naŋ da pɔge.

## Sommo Yizie
Johnson Kwaku Adu

**Johnson Kwaku Adu** (dɔgebo bebiri 10 Ɔɔgore 1969 yuoni poɔ) e la a Ghanaian pɔlitiseɛ̃ŋ aneŋ bɛgemaala naŋ poɔ a begimaale dié naŋ e ayɔpoi soba a  fourth republic of Ghana aneŋ a begimaale dié naŋ e anēē soba a  fourth republic of Ghana, a areko a Ahafo Ano South West vooten lombori  naŋ bé a Ashanti Region o e la a wɔɔ paati bikpeɛŋaa  gyɔŋgyɔŋ.

## O Nyɔvore Piiluu aneŋ o Sakuu Gaabo
Adu dɔgebo bebiri daaŋ la 10th Ɔɔgore 1969 a Akrokerri a Ashanti Region. O nyɛ la o Diploma ne Chemistry/Biology a yuoni 2000. O nyɛ la o BEd (science) a University of Education, Winneba a yuoni 2001.

## O Meŋa Yɛlɛ
Adu e la kiritabie (pentecost). O de la pɔge a taa biiri bayi.

## O Toma Yɛlɛ
Adu daaŋ e la NADMO District Coordinator a ko Ahafo Ano South District a yi a  2002 yuoni a te tɔ 2009 yuoni, aneŋ Ghana Education Service (Circuit Supervisor) Ahafo Ano District Office a yi a yuoni 2010 te tɔ 2012. O la e la Science karema ko a Akrokeri College of Education.

## O Naakõɔ Yɛlɛ
Adu e la NPP neɛ kaŋa. O meŋ daaŋ la e la  a bɛgemaaledie zikpoŋ zie puobo eŋeŋ neɛ kaŋa a 6th Parliament of the 4th republic of Ghana. O daaŋ la e la a presiding member ko Ahafo Ano South District Assembly, Mankraso, a yi Kyɛpire 2009 te tɔ Gyɛnoɔre 2011, aneŋ MP a yi Gyɛnoɔre 2013 wa tɔ zine. o ayi soba la gaabo la ŋa.

O da are bɔ la naaŋ a yuoni 2020 Ghanaian vootuu kpoŋ a yi a Wɔɔ Paati deme poɔ a paaŋ da di a kogi a paare a 8th Parliament of the Fourth Republic of Ghana. O di la a nyɛ 15,761 vootuu ka lɛ wulo 54.51% vootuu a yi a vootuu zaa lanne taa kyɛ ka a Kataweɛ Paati bɛgemaale gbɛbɔge ara Sadik Abubakar eŋ nyɛ 13,153 vootuu ka lɛ wulo 45.49% vootuu a yi a vootuu zaa lanne taa aneŋ ka a indipɛndɛnte ara Adom Douglas Kwakye meŋ nyɛ 11,052 vootuu.

A yuoni 2021, Adu  ne Alexander Kwamena Afenyo-Markin, Abdul-Aziz Ayaba Musah, Laadi Ayii Ayamba aneŋ Emmanuel Kwasi Bedzrah zaa la ka ba da so eŋ a Extraordinary Session 2021 saŋa ko a bɛgemaale die ko a  ECOWAS ka a da e yi Freetown naŋ be Sierra Leone.

### Kommitiiri
Adu waa la Kyɛɛmaŋ ko a Youth, Sports aneŋ Culture Kommitiianeŋ mɛmba ko a Health Kommitii.

## Nɔkyeere Yɛlɛ
A yuoni  Kyɛpire 2017, a British High Commission naŋ be a Ghana paaloŋ da yeli dɔgere la  Adu, George Boakye, Richard Acheampong, aneŋ Joseph Benhazin Dahah ka ba na la da sonna ba dɔgereba ka ba kpeɛrɛ a UK ka a waa a soriŋ ne ba diplomatic passports. Adu da gaa la London ne o pɔge aneŋ o bipɔɔlee ka a te bare ba a Britain kyɛ leɛ wa.

## Sommo Yizie
Jordan Ayew

**Jordan Ayew** e la bɔle ŋmɛre kaŋa a Gaana poɔ. O baŋ la bɔle ŋmɛbu a ma ŋmɛre Kora  Gaana tiimpo a yuoni zaa ka banaŋ wa ŋmɛre. O e la yuomo lezaata ne boyeni (31 years) ba dɔge o la 1991/09/11 yuoni poɔ. Marseille France  teŋɛ poɔ la ka ba dɔge o. Be la o peele ne o bɔle ŋmɛbo ne Lyon Duchère kyɛ baŋ poɔrɛ a Marseille ŋmɛbo poɔ a 2006 yuoni poɔ.

## Jordan Ayew Toma
Jordan Ayew toma a Gaana poɔ e la bɔle ŋmɛbo a Gaana teepo poɔ kpoŋi zaa poɔ. O da be la bee ŋmɛre la a premier league club, Crystal palace ane a Gaana poɔ teepo kpoŋ zaa. O da ŋmɛre la awae, (9) a crystal palace poɔ. O saa da e bɔle ŋmɛre karaa kaŋa, o na da la Abedi Pele. Jordan Ayew ŋmɛre la bɔle ane  o beɛre mine Andre Ayew ane Ibrahim Ayew zaa e la bɔle ŋmɛrebe.

## Sommo Yizie
Joseph Akuerteh Tettey

**Joseph Akuerteh Tettey** (dɔgebo bebiri 5 Ɔɔgere 1974) e la a Ghana pɔletese Neɛ kaŋa. O e la mɛmba ko a palamɛte anii a anaare sona poɔŋ. Na da are ko a paaloŋ Kpone Katamanso  naŋ be a Kpone Katamanso Munisipal Ditiriki a Aŋkara Irigiŋ poɔ, Gaana.

## Nyɔvore Piiluu Ane Tonnɔɛ
Ba da dɔge la Tettey 5 Ɔɔgore 1974 poɔ. O baa la Kpone. O taa la degeree Masaɛɛ in Business Administration (2011) yi Ghana Institute of Management ane public Administration (GIMPA) ane Bachelor od Arts Degeree in Economics (2002) yi Yuniveniti Kpoŋ a Ghana poɔ. O na da la a Kpone Katamanso Desekyere Manengya ko a laanfeeloŋ susu nembɛrɛ (NHIA) ane a Jobiz Enterprise Manengyiŋ director.

## Pɔletese Toma
Tettey e la Kataweɛ paate (NDC) mɛmba.  O da areɛɛ la a di a NDC parliamentary primaries a Kpone Katamanso paaloŋ poɔ na leɛ a paati Neɛ a Densenbare 2020 elections. O di la a Desenbare 2020 palamɛti vootuu, o da nyɛ la 51,755 nuuri naŋ areko 55.3% yi a nuuri zaa naŋ neɛ, o naŋ da di o kyakya ŋmɛ tɔ Hopeson Yaovi Adorye naŋ e Wɔɔ paate bie meŋ nyɛ 39,546 nuuri naŋ areko 42.3% yi a nuuri zaa naŋ neɛ soŋ.

### Kɔmatee
O e la Teŋgama ane Forestry kɔmatee mɛmba a  Ghana palamɛte anii soba a anaare soba a Ghana poɔŋ.

## Meŋɛ nyɔvore
O e la kirista bie o nyɔvore zaa poɔ. 

## Sommo Yizie
Joseph Betino

**Joseph Betino** e la a Gaana pɔlitisi neɛ kaŋa na be a kataweɛ paati poɔ(NDC). Ba dɔge o la a  27 August 1966 a Gaana paaloŋ poɔ. O e la a Gaana pɔlitisi a palamɛti anii a  Republic anaare soba a Gaana poɔ ba are ko a  Suaman paaloŋ deme a kataweɛ paati poɔ Western North irigyin. O e la a Gaana palamɛti neɛ a ko a kataweɛ paati(NDC). 

Hon. MP, Gaana palamɛti neɛ a ko Shaman paaloŋ deme.

## Joseph Betino Bibiiloŋ Nyɔvore Yɛlɛ Ane O Sakuu Nyɔvore

Joseph Betino e la neɛ naŋ yi a Nandɔm paaloŋ, Ka ba dɔge o a 27th August 1990 poɔ. Betino taa la o  zannoo a 1990 poɔ.

## Pɔlitisi
Betino da e la Distiriki Chief Executive a ko a Shaman paaloŋ deme. O da are la a kataweɛ paati gbɛbogireŋ kyɛ are a palamɛtere a ko a Suaman paaloŋ deme a December 2020 election  na poɔ.O da di la neŋ bie 8,900 na are ko 51.2%. A lɛ wuli ka a noba da vooti ko o la.

### Kɔmmɛtiisere
O toŋ la a standing Orders Committee na be palemɛte ane Food, Agriculture neŋ Cocoa affairs Committee.  

## O Nensaaloŋ Nyɔvore
Betino e la Gaana kiristobie kaŋa o nyɔvore poɔ.

## Yɛlɛ Yiibu/Nyaabu
Joseph Bipoba Naabu

**Joseph Bipoba Naabu** (dɔgebo 25 Ɔɔgore 1964) e la Ghana pɔletesean ane mɛmba ko a begemaale die ayɔpõĩ a Ghana republic anaare eŋɛ, a areko a Yunyoo Gbandige a Northern Irigyiŋ poɔ, a kataweɛ paate yuori eŋɛ.

## Nyɔvore Piiluu
Ba da dɔge la Naabu 24 Ɔɔgore 1964 Namong poɔ, Northern Irigyiŋ poɔ, Ghana.

## Ganzanne
Naabu nyɛ la art degeree bakyila political science yi a university of Ghana 2006 poɔ. Ka o pãã gaa Ghana school of law te zanne bakyila lɔɔ ane a gaa university of London a puoriŋ te zanne Literally Legum Baccalaureus, 2009 poɔ.

## Tonnoɔre
Naabu e la kɔɔraa. O na la a managyiŋ director ko J. B. Naabu weɛre ane company Limited ane o pɔletese kpeɛbo zaa.

## Pɔletese
Ba da ɛlɛte la Naabu ka o areko a Yunyoo Gbandige a 2012 Ghana zaa gbuli nuuri neɛbo wagere a kataweɛ paate yuori eŋɛ. Ba da la leɛ ɛlɛte o la a 2016 Ghana zaa nuuri neɛbo wagere ka o na zeŋ ɔfere ana vuo ara na o boyi soba.

## Meŋɛ Nyɔvore
Naabu be la kultaa die ne biiri banaare. O e la kiristabie, mɛmba ko a Catholic Church.

## Sommo Yizie
Joseph Cudjoe

**Joe Cudjoe** e la a Ghana politiseɛŋ kaŋa na are ko a seventh palemɛnte a fourth Republic a Ghana poɔ a Effia paaloŋ naŋ be a Western Region poɔ ane a wɔɔ pati (NPP).

## O nyɔvooroŋ ane o zannoo
Cudjoe dɔgebo yuoni e la 2 October 1964. O yi la Effia koraa kaŋa na be Western Region.  O zanne la o digiriti yi neŋ Science ane Mathematics KNUST Kumasi poɔ, kyɛ la zanne o Masters Finance yi neŋ UG poɔ.

## Toma
Joseph Cudjoe da e la Mathematics karema Archbishop porters Girls SHS a yi January 1995 te ta October 1995. Cudjoe da e la Takoradi University karema 1995 te ta 2000. O da poɔ la Eno international LLC, zie na o na toŋ Financial Analysis ane Planning Manager 2000 te ta 2001. O eɛ senior consultant SEM international Associates April 2002 te ta October 2003 kyɛ pãã leɛ e a general Manager SEM international LTD November 2004 te ta December 2012, Cudjoe da eɛ investment manager Accra cocoa Board.

## Politisi
Cudjoe kpɛ la palemɛte 7January 2013 na are ko Effia paaloŋ a yi NPP pati. O da la di a are ko a Effia paaloŋ 2016.

## O meŋɛ yɛlɛ
Cudjoe taa la pɔge ane biiri bata. O eɛ khristo bie.

## Yɛlɛ peɛroo yiibu zie
Joseph Dindiok Kpemka

Joseph Dindiok Kpemka e la Ghanaian pͻletesen anaŋ e begemaala a ko a begemaale die ayopoi Republic of Ghana anaare soba naŋ are ko Tempane Gbandige a Upper East Irigyin poͻ a be a Wͻͻ Naa poͻ.

## Sakuuri yԑlԑ
O taa la Bachelor of Arts degeree a yi University of Ghana ane LLB a yi neŋ A Ghana Begԑ Sakuuri.

## Toma
O da wullo la nansaalee kͻkͻre a Ghana Education Service poͻ a yi 2002 a te ta 2005. A 2008 a e ta 2009 o da e la a District Chief Executive. O da leԑ la lͻͻya ane lectured a Bolgatanga Technical University a yi 2009 a te ta 2016.

## Pͻletese
Kpemka e la neԑ naŋ paale a Wͻͻ Naa poͻ a kyԑ da e a begeemale neԑ ko a Tempane( Ghana begemaale gbandige) naŋ be a Upper Irigyin a Ghana paaloŋ poͻ. O da are ko a gbandige a begemaale die ayopoi ko a Republic of Ghana Anaare soba. 

### 2016 nu-neԑ
Kpemba da are ŋmԑ la kpamkpire ko a Tempane gbandige begemaale kogi a Wͻͻ Naa yuori eŋԑ a 2016 Ghana zaa nu-neԑ saŋa a da di ne noba 13, 363 naŋ are ko 45.42% . o da di la a nu-neԑ kyԑ ka David Adakudugu a Kataweԑ Naaŋ neԑ, Francis Adam Asaanah a ko IND, Laar Samson Kangben a ko PPP ane Ayaaba Samson Asaman a ko Convention People's Party zaa da le teŋԑ. Ba da nyԑ la noba 10, 697, 2, 925, 2, 306 ane noba 132 naŋ tutaa a lԑ ne o zu. A ŋaa da are ko la 36.36%, 9.94%, 7.84%, ane 0.45% a noba zaa naŋ da wa neԑ nuuri baare poͻ meŋ naŋ tutaa a lԑ ne o zu.

### 2020 nu-neԑ
A 2020 Ghana zaa nu-neԑ saŋa, o da ba la tõͻ taa a kogi ka a o dataa Naaŋ begemaale kpamkpir-ŋmeԑrԑ Miss Lydia Akanvariba Lamisi ko a Kataweԑ Naa (NDC) da di. O da tage la noba 16,462 kyԑ ka a NDC begemaale kpamkpir-ŋmeԑrԑ tage noba 20,939.

## Sommo yizie
Joseph Frempong

**Joseph Frimpong** e la a Ghana neɛ kaŋa na be a palamɛte anii soba a Republic anaare soba a Ghana poɔ na are ko a  Nkawkaw paaloŋ deme a  Eastern Irigyin a wɔɔ paate poɔ.

O e la Hon., a be a palamɛte poɔ a ko a Nkawkaw paaloŋ poɔ deme.

## O bibiiloŋ nyɔvore aneŋ o sakuuri gaabo
Frempong, ba dɔge o la 16 July 1969 poɔ. O baa la Obo Kwahu a Eastern Irigyin poɔ. O baare la a o  GCE O level a 1990 ane GCE A level a 1992. O wa nyɛ la a o bachelor's degree in Social Studies a 2004. O naŋ gaa la te nyɛ o master's degree in Public Affairs in 2011.

## Toma
Frempong e la karema a  Adosu Islamic Sakuuri poɔ. O da e la Geography karema a Sendema Senia Hai  Technical Sakuuri poɔ. O naŋ e a Geography karema a Nkawkaw Senia Hai Sakuuri. O meŋ da leɛ tuuro la a karema kaŋa zu a Winneba Univasiti poɔ.

### Pɔletese Toma
Frempong e la wɔɔ paate neɛ kaŋa a ko a  Nkawkaw paaloŋ deme a Eastern Irigyin. A 2020 Ghana vootiŋ, o da di la a 2020 palamete dakogi, o da nyɛ la noba 44,067 na vooti ko o kyɛ ka a kataweɛ paatie Oppong meŋ da nyɛ 14,272 noba naŋ da vooti.

## Kɔmatee
Frempong e la neɛ na kaara a pɔgeba ane dɔɔba waaloŋ yɛlɛ  (Gender and Children) o e la kɔmmɛtee ane nesaala yelyelleŋ. 

## Frempong Meŋɛ Nyɔvore
Frempong e la kirista bie na sage de Naaŋmene yɛlɛ o nyɔvore poɔ. 

## O Noba Sommo
A August 2021, Frempong da soŋ la noba  15,000 a o paaloŋ poɔ. O mɔɛ la ka o maale ba laafeɛloŋ susu gane koba bee o vɛŋ ka o soba na ba taa togtogi zaa nyɛ a kaŋa (National Health Insurance Scheme). O na da soŋ a asibiti yiri ne gadore a ko a  Nkawkaw Municipality health tontonneba deme.
----
Joseph Kwame Kumah

**Joseph Kwame Kumah** (ba dɔge o la a 24 Gyenoɔre kyu1974 poɔ) O e la a Ghana pɔletese Neɛ kaŋa na be a palamɛte poɔ a KO a Kintampo North paaloŋ deme. 

**O e la;** Hon., kyɛ naŋ e yidandɔɔ kpoŋ kaŋa...

## O Nyɔvore Piiloŋ Ane Game Zane Yɛlɛ
Kumah, ba dɔge o la a 24th Gyenoɔre kyu 1974 poɔ a Sugliboi a Bono East Urigin poɔ. O taa la o Bachelor's degree o zannoo ŋa a 1999 poɔ. A 2010 poɔ la ka o e o postgraduate sɛtifikate a KO  Gyamaa Maaloŋ. A ama zaa puoriŋ la ka o gaa te e o master a ko Aati degree a KO a local gɔvɛmate maaloŋ ane a laŋ taa a yi a institute a local gɔvɛmɛte zannoo poɔ.
## Toma
Kumah da e sakuuri yidandɔɔ karema kaara a ko a Ghana Sakuuri zannoo yɛlɛ.
## Pɔlɛtese Toma
Kumah e la neɛ naŋ are ko a kataweɛ paati (National Democratic Congress). O da e la a Ghana palamɛte neɛ a koa Kintampo North paaloŋ deme a  2020 vootuu poɔ. O da nyɛ la e 33,460 noba naŋ da are KO  (62.98%, a  noba zaa naŋ da vooti). Kyɛ ka a Wɔɔ paate Neɛ, Micheal Sarkodie Baffoe, meŋ da nyɛ noba 16,499 na meŋ are ko (31.05%).
### Kɔmɛtee
Kumah e la a merɛ dire neɛ kaŋa a be a ba kɔmɛtee na poɔ kyɛ naŋ poɔŋ a Sakuuɛ zannoo kɔmɛtee poɔ.
## Meŋɛ Nyɔvore Yɛlɛ
Kumah e la kirista bie o Nyɔvoreŋ poɔ. 
## Sommo Yizie
Joseph Mensah

**Joseph Mensah** (ba dͻge o la August bebie lezare  ne ayi daare, 1957 poͻ) e la Ghanaian pͻletesen anaŋ e begemaala a ko a begemaale die ayopoi Republic of Ghana anaare soba naŋ are ko Kwesimintsim Gbandige a Western Irigyin poͻ a be Wͻͻ Paati poɔ.

## Sakuuri yԑlԑ
O de la o diploma education poͻ ane o B.A Social Sciences poͻ a yi University of Cape Coast, o Masters degeree a yi University of Antwerp, Belgium, ane member of the Chartered Institute of Logistics Transport.

## Toma
Joseph Mensah da are la vori ama poͻ a Ghana Ports ane Harbours toma lamboriŋ; operations manager a yi 2013 a te ta 2016, human resource manager a yi 2005 a te ta 2016, training manager a yi 1998 a te ta 2013, ane accounts supervisor a yi 2013 a te ta 2016.

## '''pͻletese'''
Joseph Mensah e la neԑ naŋ paale a Wͻͻ Naa poͻ a kyԑ da e a begemaale neԑ ko a Kwesimintsim (Ghana begemaale gbandige) naŋ be a Western Irigyin poͻ a Begemaale die Ayopoi ko a Republic of Ghana Anaare soba.

### 2016 nu-neԑ
Joseph Mensah da are ŋmԑ kpamkpire ko a Kwesimintsim gbandige naŋ be a Western Irigyin poͻ a Wͻͻ Naa yuori eŋԑ a 2016 Ghana zaa nu-neԑ poͻ a da di a nu-neԑ ane boba 20, 382 naŋ are ko 64.50% a noba zaa naŋ neԑ nuuri baare poͻ. O da di la a nu-neԑ kyԑ ka Augustine Arthur ko a Kataweԑ Naa neԑ, Nana Abakah ko a Convention People's Party, Samuel Kwabena Antwi ko a PPP ane Richard Kwame Amissah ko a IND zaa da le teŋԑ. Ba da nyԑ la noba 8, 260, 1, 637, 987 ane noba 332 naŋ tutaa a lԑ ne o zu. A ŋaa da are ko la 26.14%, 5.18%, 3.12% ane 1.05% a noba zaa naŋ da wa neԑ nuuri baare poͻ meŋ naŋ tutaa a lԑ ne o zu.

### A Wͻͻ Naa 2020 Primaries
Joseph Mensah da are ŋmԑ la kpamkpire a Wͻͻ Naa 2020 primaries ka ba da na iri o ka o e neԑ naŋ na e a begemaale kpamkpir-ŋmeԑrԑ ko a Kwesimintsim gbandige kyԑ o da le la a nu-neԑ ko Prince Hamidu Armah.

## Sommo yizie
Joseph Kwasi Mensah

**Joseph Kwasi Mensah** (dɔgebo bebiri 18th Nyɔgevenne 1962) e la Ghanaian pɔleteesa naŋ e eighth parliament mɛmba ko a fourth republic of Ghana, pampana ko a Nkoranza saazu sɛŋ constituency naŋ be a Bono Ese Irigiŋ Ghana.

## Nyɔvore Piiluu ane Ganzanne
Ba dɔge la Joseph Kwasi Mensah naŋ baa Manso a Bono Ese Irigiŋ poɔ Ghana.  Joseph Kwasi nyɛ la o basic Ganzanne o naŋ paase 1975 poɔ naŋ soŋ o ka o tõɔ nyɛ o Middle sakuuri leaving sɛtefekate (MSLC) 1972 poɔ, O-lɛvɛl (GCE o-lɛvɛl ) 1989 poɔ ane A-lɛvɛl (GCE o-lɛvɛl ) 1990 poɔ. O gaa la niŋe de o Wuliwulo naroo 1984 poɔ, Diploma in Business Ganzanne (Accounting & Mathematics ) 1998 poɔ, Bachelor Ganzanne (B.Ed)- (Accounting & Mathematics ) 2000 poɔ.

## Tonnɔɛ
Joseph Kwasi Mensah e la Ghana Education Services Munisipal Internal Auditor tontona a Nkoranza saazu sɛŋ constituency poɔ naŋ be a Bono Ese Irigiŋ Ghana. Joseph Kwasi Mensah la e la parliament mɛmba (MP) tontona ko  Nkoranza saazu sɛŋ constituency a Bono Ese Irigiŋ poɔ, Ghana.

## Pɔletese Yɛlɛ
Joseph Kwasi Mensah areɛɛ la a di a NDC parliamentary primaries ko Nkoranza saazu sɛŋ constituency naŋ be be a Bono Ese Irigiŋ, Ghana. Joseph Kwasi Mensah la maale die la, a 2020 Ghanaian general elections poɔ, Kataweɛ paate yuori eŋɛ ne 15,124 nuuri (57.9%) na paale a Eighth parliament ko a Fourth Republic of Ghana kyaare ne Derrick Oduro (Major Rtd) naŋ e Wɔɔ paate bie nyɛ 10,978 nuuri (42.1%).

### Kɔmatee
Joseph Kwasi Mensah e la mɛmbare na naŋ nyɔge tɔnɔ ɔfere kɔmatee mɛmba ane meŋ constitutional, Legal ane parliamentary Affairs kɔmatee mɛmba ko a eighth parliament of the fourth republic of Ghana.

## Meŋɛ Nyɔvore
Joseph Kwasi Mensah e la kirista bie.

## O Sombo
Joseph Kwasi Mensah de la dakogiri daroŋ na ta ŋa GH₵75,000 ko basic sakuuri o constituency poɔ(Nkoranza saazu sɛŋ constituency) a Bono Ese Irigiŋ poɔ, Ghana. O la maale de la medical tontomboma naŋ ba pɔɔrɔ ko a Desekyere laanfeeloŋ Directorate o constituency poɔ (Nkoranza saazu sɛŋ constituency ) a Bono Ese Irigiŋ poɔ, Ghana. Joseph Kwasi Mensah de la saliment baagere 50 (lezaa-ayi ne pie ) ko Dromankese ka ba na de meɛ ne community's technical sakuuri o constituency poɔ (Nkoranza saazu sɛŋ constituency ) naŋ be a Bono ese irigiŋ poɔ, Ghana. 

## Zipeɛre
Joseph Osei Owusu

**Joseph Osei Owusu** dɔgebo bebiri da la 22 Gyɛnoɔre 1962 a Bekwai paaloŋ. O waa la Ghana Lɔɔya aneŋ Politiseɛŋ. Ona la a dipiti sipiika dɛndɛŋ soba a 8th palemɛte fourth Republic  poɔ kyɛ meŋ e a palemɛte mɛmba Bekwai paaloŋ a Ghana palemɛte poɔ. 

## O nyɔvooroŋ ane o sakuuri zannoo
Osei Owusu dɔgebo yuoni e la 22 January 1962 a piili o sakuuri zannoo Bekwai.O nyɛ la o 'O' level sakuuri zannoo Juaben Sekondari sakuuri na be Juaben Ashanti region paaloŋ 1981.  A 1983, o la nyɛ o 'A' level Wenchi sakondari sakuuri . O pãã la gaa la zanne nimitɔɔre a nyɛ B.A Classics ane Law 1987 UG, na e barrister of law (BL) Ghana law sakuuri 1989 kyɛ la e executive masta digiriti a yi Gɔbena ane leadership Ghana institute of Management ane Public administration GIMPA 2007.

## O toma
Osei Owusu toŋ la Lawyer toma yumo 29 kyɛ pãã baŋ nyɛ boɔloo a Bar 1990. O piili la a Bar toma ane Yaw Barimah neŋ Co kyɛ leɛ gaa poɔ Sarpong legal service be la ka ba leɛ o ka o e Assistant Head of Chambers. O da leɛ la Chief Executive Officer (CEO) a yi Driver ane Licensing Authority (DVLA) a yi nu teɛ kaŋa John Agyakum Kufour saŋa. 

### Ona e Diputi speaker dɛndɛŋ soba
Ona la ka ba iri ka o e a diputi speaker dɛndɛŋ soba a 7th palemɛte fourth republic kyɛ la leɛ nyɛ o a 8th republic. O MP dɛndɛŋ soba o na vooti o ka o gaa  la 2009 na e 86.06% a bie zaa na da lantaa. 

## Kɔmɛttee
Ona la a kyaa man na are ko Privileges kometii ane Appointment kometii a palemɛte poɔ. O la e la standing orders kometii ane Road neŋ Transport kometii.

## O meŋɛ yɛlɛ
Osei-Owusu e la Khristo neɛ. 

## Yɛlɛ yiibu zie
Joseph Nii Laryea Afotey-Agbo

**Joseph Nii Laryea Afotey-Agbo** (dɔgebo bebiri Gyoonoɔre 31, 1967) e la Gaana palamɛte Neɛ naŋ be a Aŋkara Iriginal Minisa Ghana poɔ. Ane a lɛ zaa, O na da la a Volta Iriginal Minisa. O e la o e la Neɛ ako a Gaana palamɛte ayoɔpoi a anaare soba poɔ, o are la ko a Kpone-Katamanso paaloŋ a Aŋkara Irigiŋ poɔ, Kataweɛ paate yuori eŋɛ.

## Nyɔvore Piiluu ane Ganzanne
Ba da dɔge la Afotey-Agbo Gyoonoɔre 31, 1967. O baa la Katamanso-Nungua, yiri kaŋa naŋ be a Aŋkara irigiŋ poɔ Ghana. Ghana institute a ko Journalism, O baarɛ la a o diploma degeree, kyaare ne gyɛmaa poɔ kpeɛbo.

## Pɔletese
Afotey-Agbo e la mɛmba ko a Kataweɛ paate (NDC). O e la parliament mɛmba naŋ are Kpone-Katamanso constituency a 4th, 5th, 7th ane a 8th parliament ko a 4th republic od Ghana. O e la kɔmatee mɛmba ko a kɔmatee na naŋ kaara gbaŋgbale, Science ane Technology kɔmatee, pɔlɔ ne sarre, kɔɔdenne, Yipɔge kɔmatee ane privileges kɔmatee. O da e la states Minisa a yi vuo 2009 te tɔ 2012. O da la e la Aŋkara Irigiŋ Iriginal Minisa a yi vuo 20212 te tɔ 2014.

## Toma
O e la JNL Afotey-Agbo Ventures Manengyiŋ director. O e la a Gaana palamɛte Neɛ kaŋa  a yi GYɛnoɔre 2005 waana zenɛ.

## Meŋɛ Nyɔvore
O e la kirista bie (Presbyterian ). O be la kultaa die ne Biiri bayɔpõĩ.

## Sommo Yizie
Joseph Yiele Kyelɛ

**Joseph Yiele Kyelɛ** e la neɛ kaŋ ba naŋ dɔge Laseɛ Tuolu a ɔppa wɛsi irigin poɔ, 8th July 1954 daare. O gaa la o sɛkɔndere sakuuri Navrongo sɛkɔndere sakuuri a ɔppa easi paaloŋ poɔ.

A 1975 saŋ, O da gaa la a Kwame Nkurumah Univasiti of Science and Technology naŋ be Kumasi paaloŋ . A be la k'o te nyɛ a o digirii dɛndɛŋ soba a kyaare ne famasi zanno a 1979 poɔ. A lɛ puoriŋ, O da la kyeŋ la a Gaana mere sakuuri 2001 poɔ a yi leɛ mera neɛ a yuoni 2006 saŋ.
Joseph Tetteh

**Joseph Tetteh**  e la Gaana pɔleteseɛ̃ŋ aneŋ begimaala ako a Gaana begimaale dié, o e la a wɔɔ paati bie aneŋ gɔmmenɛnte kpaŋbeɛ potuuro  naŋ kaara a Eastern irigyin naŋ bé a Gaana poɔ.

## O Nyɔvore Piiluu Aneŋ O Sakuu
Ba doge o la 15 mɛnoɔre 1966 yuoni poɔ. O nyɛ la gama mine ba naŋ boɔla Public procurement a yineŋ sakuu ŋa ba naŋ boɔla Graduate School of government leadership

## O Naakoɔ̃ Toma
A maakye 2017 yuoni Nana Akufo Addo da de o la poɔ a gɔmmenɛnte kpaŋbeɛ potuuribo pie naŋ na poɔ o naaŋ poɔ. A Kɔmɛtiiri naŋ kaara iribu yɛlɛ a begimaale dié poɔ da ko o la  sooroo enyɛ a kyuu na poɔ. A Kɔmɛtiiri da sage o la kyɛ da de o yuori a daa tere a begimaale dié neŋkpoŋ dakogi soba ka o na moɔle o yɛlɛ ako a begimaale dié nuba kyɛ vɛŋ ka o poɔ a begimaale dié yelnyɔgree toma poɔ.

## Sombo Yiziiri
Joycelyn Tetteh

**Joycelyn Tetteh** (ba dɔge o la 10 Gyenoɔre 1988) O e la a Ghana begemaale die mɛmba ko a kataweɛ paate, naŋ areko North Dayi Gbandige. O e la a pɔge kaŋa na be a begemaale die ayɔpõĩ poɔ. O poɔ la a pɔgeba poɔ ka ba e nobɔ lezaata ane a yɔɔbo (36) a Ghana republic anaare eŋɛ. Jocelyn e la Neɛ a Ghana yiridandɔɔ kpoŋ naŋ da de o ka o kaara nensaalaba koɔre yɛlɛ zu a Ghana poɔ.
## O Nyɔvore Piiluu ane O Sakuuri Gaabo
Tetteh, ba dɔge o la a Tsyome-Sabadu, Nyugbe Irigyiŋ poɔ. O zane la merɛ yɛlɛ ( Law) ane BEd in Management Studies a Cape Coast Yuniveniti.

## Pɔletese Yɛlɛ
A 2016, O are la a kataweɛ paate a di a dakogi a North Dayi gbandige a Nyugbe Irigyiŋ poɔ.

## Emmo
O da nyɛ la emmo kaŋa a ɔɔgore 2019 poɔ a yi  Namine ane a noba naŋ be a North Dayi gbandige poɔ, be la ka ba da ko o yuori ka; Mama Edzeame.

## Meŋɛ Nyɔvore
O ba taa serɛ bee o ba kuli serɛ, o e la kiristabie.

## Sommo Yizie
----
Juaben

**Juaben** e la a gbandigiri kaŋa naŋ areko a Ghana begemaale die. Ba da wɛle o la yi ne Ejisu-Juaben gbandige 2012 poɔ. Juaben be la a Ejisu-Juaben Munisipal Desekyere poɔ Ashanti Irigyiŋ eŋɛ Ghana poɔ.

## Kaa Kyɛ Meŋ

* Ghana begemaale die gbandigiri yoe

## Sommo Yizie
Jujeidayiri

**Jujeidayiri**  e la yi-ŋmane aŋ be Wa samuni seŋ, naŋ be upper west region.  O na la yiri ŋa aŋ tari tuubaahi yaga a Wa poɔŋ**.**
KO-WOƆ

**KO-WOƆ** e la woɔ  kaŋa bale ɡbɛɛ yaŋa doŋa ɡane ba na maŋ nɔɡe a ɡɛrɛ ne koe a Daɡapaaloŋ poɔ. A tatenne kɔɔre anuu naŋ ba yire taa , kyɛ ka lɛnaane eŋ dɔba eŋ la maŋ yɛrɛ ana woɔ balaa na. Anaŋ so ka ba mine boɔlɔ pɔɡeba koŋ-yɛre-woɔ . A ana woɔ ŋa maŋ baŋ e la boɔ, diebie bee ŋmaa woɔ. Kyɛ fo vo-araa la na wuli woɔ na a naŋ seŋ ka fo yɛre bonso ka fooŋ bɛle fo meŋɛ a yɛre woɔ kaŋa fo naŋ ba ta  o yɛroo ka neɛ kaŋa wa de a woɔ na boma mine ko fo, fo koŋ toɔ a taa.  Azuiŋ kuori bone la kyɛ a mine ba e yɛrɛɛ lɛ bone a ɡaŋe a zaa  a diebie woɔ na.Azuiŋ meŋ te pãã taa la wosɔɡelaa ane wopelaa . Aŋa a yoe meŋ naŋ di lɛ , a bone pelaa na eŋ ba taa yeli kyɛ a bone sɔɡelaa na eŋ, ba taa taao toɡitoɡitoɡi.
KOCRE GANDAA KO-LANGNE

Koɔre Gandaa Ko-langne. “Pɔgekɔba ka o da wɔɔrɔ; Bikpeere ka o da guolo; Koɔrɔ kyɛ gaananyeɛnɛ. Kɔrbare kyɛ eŋ Paala nyeɛnɛ. Pɔɔyaare zo kpɛ o zie, Pɔɔkoɔre zaa teɛroŋ zie”.
Joyce Adwoa Akoh Dei

**Joyce Adwoa Akoh Dei** ( dͻge o la October beri pie ne ayi daare, 1965 poͻ) e la Ghana pͻletesen naŋ e a Wͻͻ Naa (NPP) bie. O da e la begemaala naŋ are ko Bosome-Freho gbandige deme naŋ be a Ashanti Region a Ghana paaloŋ poͻ.

## Nyͻvore piiluu ane o sakuuri yԑlԑ
Ba da dͻge la Akoh Dei October beri pie ne ayi daare, 1965 Asiwa poͻ, Ashanti Region paaloŋ. O taa la diploma in Christian Ministry poͻ, ane NVQ Level ata a yi a National Council for Vocational Qualifications ne City ane Guilds 7306 a yi City ane Guilds.

## Toma
Joyce Adwoa Akoh Dei e la yԑroŋ pͻge kyԑ naŋ a Ghana pͻletesen kaŋa be la ka o poͻ a Wͻͻ Paati (NPP). o taa la level ata/Adult ane further Education Teachers Certificate.

## Pͻletese Nyɔvore Yɛlɛ
Akoh Dei e la a Wͻͻ Naa bie kaŋa a da e a begemaala a ko a Bosome-Freho gbandige deme a begemaale die ayopoi a Republic of Ghana anaare soba Ghana poͻ.

## 2016 nu-neԑ
Akoh Dei da ŋmԑ la kpamkpire a are a Bosome-Freho gbandige begemaaleba kogi a Ashanti Region a Wͻͻ Paati yuori eŋԑ a 2016 Ghana zaa nu-neԑ poͻ a da di ane noba 15, 497 naŋ are ko 62.17% a noba zaa naŋ neԑ ba nuuri baare. O da die la kyԑ daa o dataarezaa lͻͻ, Nana Yaw Ofori-Kuragu naŋ e IND neԑ naŋ da tage noba 4,655 naŋ are ko 18.68%, begemaala kpamkpiri-ŋmeԑrԑ naŋ are ko a Kataweԑ Paati yuoriŋ Kwame Adarkwa da nyԑ la noba 4,550 naŋ are ko 18.25%, Bright Baffour Asare naŋ e PPP neԑ da tage la noba 123 naŋ are ko 0.49% ka a begemaala kpamkpiriŋmeԑrԑ naŋ da are a Convention People's Party yuoriŋ Yeboah Samuel da nyԑ noba 100 naŋ are ko 0.40% a noba zaa naŋ wa neԑ ba nuuri baare poͻ.

## Meŋԑ nyͻvore
O e la krista bie. O taa la biiri bata kyԑ ka o ne o serԑ wԑltaa.

## Sommo yizie
KUORI YELDEGƐ

Ba baare, gaa goe, gaa dapare daa, gaa Ŋmene daa, boma ata na koŋ la fo zu, Kɔŋ bogi, ko-vuoro, gaa tambie zie, ko-beɛre, goɔre yagere, Naa wiri bɔrɛɛ.
Kaaloo

**Kaaloo** e la Ŋmempuori yeltuuri mine Dagaaba naŋ maŋ tu kyɛ yeli ba boɔbo bee ba ferebo ko a sazu Ŋmene. Bal la bal zaa sagɛɛ la ka Naaŋmene sereŋ be be la. A sage meŋ ka Naaŋmene la maŋ erɛ yele zaa. Te Dagaaba meŋ laŋkpeɛbo poɔŋ te meŋ sage la a lɛ.Yel-soŋ bee faa pãã pɔge nie, kyɛ te maŋ sagɛɛ la ka Naaŋmene la vɛŋ ka a waa lɛ.Te sagɛɛ la ka Naaŋmene la maŋ taa yelzaa faŋa azuiŋ Ona la ka te maŋ puoro, a sɔrɔ, a moorɔ terɛ, a dɛle, a sagedi ka Ona yoŋ la na tõɔ faa te yi faaloŋ. 

Kaaloo la Dagaaba saakompare ŋmempuori tuubu kaŋa neɛ naŋ maŋ tu a yeli bee sɔre yelkaŋ a yi Naaŋmene (Naabileŋmene ), tebɛ ne bɔɔre (teŋɛzu-ŋmene) ne kpenne zie. 

Dagaaba maŋ kaale la saŋ na ba naŋ wa boɔrɔ sori tuubu, koɔbo piiluu, sɔɔre gaabo, kpɛ yipaalaa, pore bie yuori, ŋmaa gaara bee ka yelfaa kaŋ wa pɔge te. 

Ane ka Dagaaba maŋ kaale la tebɛ, bɔɔre,a ne kpenne, kyɛ ba sage la ka Naaŋmene la zuo a zaa. Azuiŋ, ka ba naŋ wa na kaale,a Saazu-ŋmene la ka ba maŋ daŋ piili neŋ a kaaloo. Boma ba naŋ maŋ  de kaale ne la ŋmanlee, kɔmmaaroŋ, tɛmpɛloŋ ane dãã. 

## Lɛ Ba Naŋ Maŋ Kaale
Kaaloo maŋ wuli ka yele ka fo na yeli la e a boɔrɔ maaloo bee yeli kaŋa e la a boɔrɔ maaloo. 

Dagaaba saakommoŋ poɔ, Ba maŋ villi la tampɛlloŋ kolikoli teŋɛ, kyɛ de koɔŋ ane ŋmale, a taa soɔ, kyɛ ka soɔ soba bee a baŋe bogerɔ domzeŋ kyɛ paaŋ kpara la a teŋɛ ane a soɔ kyɛ yele yelbie a bara a koɔŋ teŋɛ ka a zaa laŋ lanleebo. 

## Noba bana naŋ Senne kaaloo
Soɔ soba 

Bage bogerɔ 

Mabie 

Tendaana  

Dɔɔ na taa pɔgɔ ane ataaba
Kaaloŋ Yelsoore / Sobie Mine

= Kaaloŋ Sobie Mine la: =

### √ Bonsuuri Mine Yagoo;
A kaalkaala maŋ vɔge la o zupili, a iri o nɔɔteɛ kyɛ yage o kparoo, ŋaa wullo la sigiruu milluu a ŋmemɛ zie, bonso a naŋ waa boŋkponni /namine zuiŋ. A kparoo yagoo meŋ wuli ka a soba wuli ka o ba taa yelzaa na sɔgele bee ŋma zirii. O boɔrɔ ka o yeli ka o poɔ zaa laɛ ne a ba nimitɔɔre waabo, azuiŋ ba ba zo o nembaaloŋ. A o ma-dɔgoo-na bee eŋkpoŋkpoli taabo, wuli ka o waa la nembaal pɛrɛpɛrɛ, a ba taa bonzaa, a pãã waana Azaa-soba zie ka o naa yɛŋ ko o boŋkaŋa ka o pɔge o eŋɛ.

#### √ Gyoŋgyoliŋgyo Dɔɔbo;
Fo ba ara dendeŋe kyɛ yele yɛlɛ kora neŋkpoŋi kaŋa boora, ka fõõ wa boɔrɔ bomboɔraa moɔ eŋ naane, Naa bee neŋkpoŋi niŋe gaabo tuuruŋ la lɛ. Ka fõõ sɔrɔ bone meŋ fo maŋ dɔɔ la teŋɛ a pɔge gbɛle nuuri gba.

### √ Tampɛloŋ ŋmaa viiruu;
Ka saanaŋ kpɛ fo, fo maŋ ko o la kogi naŋ soma. A kaalkaala maŋ ɔŋe la tampɛloŋ ne o nu-gɔɔ a viiri goɔ a teebo bee benee o naŋ boɔrɔ na kaale,  ka ka sefaa zaa ta wa kpɛ a vilenvileŋ na poɔ. A vilenvileŋ na, a tampɛloŋ naŋ ŋmaa viiri, la a zisoŋ na a ŋmembilii ane Naaŋmene naŋ na sigi zeŋe a kyɛlle a soba kpɛlle.

### √ Kõɔ De Gboregbore Noɔre;
Kaalkaala maŋ gboregbore la o noɔre ne a kõɔ gbɛre bota, ka ka o pɛge o noɔre dɛgere bare kyɛ tõɔ yeli yɛlɛ ko Ŋmene.

### √ Kõɔ pore baroo;
ka ka a ŋmemɛ ane ba zaa Naa de nyu. Ka a kpinni vūū na naŋ dire kyɛ ka a noba yelboɔraa na waa maaroŋ.

√ Yelnyɔgraa bee boɔbo yɛlɛ yeluu.

√ Doŋa koobo.
### Kaaloo Meɛroŋ
√ piiluu

√ Soga

√ Baaroo

√ O maŋ waa te seŋ ŋa yelwiiraa ŋa.

## Kaaloo Yelsoore
√ O maŋ taa la kaale kaala. 

√ O maŋ taa la noba naŋ kyɛllɛ a yɛlɛ yeluu aseŋ voba ane a kpenne bee ŋmemɛ. 

√ O maŋ sɔre la sudi ane emmaaroŋ yi a ŋmemɛ zie.
### Kaaloo Wuobu
√ Boɔloo: saazu ŋmene, teŋɛzu ŋmene, teŋgane kpeene ane amine la maŋ de a boma bee a teɛroŋ gaa te pɔge ne a taaba.

√Kaaloo ananso bee boɔla ananso: o maŋ wuli la yelwonaa na naŋ pɔge a neɛ na ka o kaala aseŋ ware, sori yiibu, wɛpaalaa kyeɛbo ane amine.

√ Sɔroo: sommo na neɛ naŋ boɔra yi a ŋmene bee kpenne zie la omaŋ yeli bee sɔre a kyɛ.

√ Polloo bee noɔre emmo:

## Sommo Yizie
Kaaŋ

**Kaaŋ bee Kãã e** la bondiraa kaŋa nensaala laŋkpeɛbo poɔ. Kãã la a nensaala maŋ de a maale neŋ a bondiiri mine teseŋ zeɛre dogebo ane a taaba. Aseŋ,seŋkãã,taama kãã.

## Kãã parɛɛ
bondirii kãã

Mansimɛ kãã

Kãã zeɛraa ane ataaba

## Kãã Tɔna/ɔ A Teŋɛzu KYɛ
Kãã taa taa la tɔna yaga ko nensaalba ane masimɛ zaa.

Kãã la maŋ soŋ nensaala endaa aŋa saseɛsaŋa, anaŋ la ka o soba maŋ de sɔ o eŋɛ ka o ta vare.

A meŋ la ka ba maŋ de maala ne te  bondirii wagere zaa ka ba naŋ wa maala bondirii bee seemãã.

Kã meŋ la ka ba maŋ de fɔɔre neɛ nu,gbɛre bee ka neɛ endaa zie kaŋa zaa wa dɔɔ bee kɔɔ. Kãã la ka ba maŋ de nyɔge ne.

Ka neɛ nyu tēē aŋa tēē faa kaŋa naŋ na baŋ iri o soba nyɔvore gbɛɛ yaga kãã la ka ba de nyɛɛle ko soba ka o nyu.

Kãã taa la tɔna/ɔ yaga ko nensaalba a teŋɛ zu kyɛ.
Kale maaloo

**Kale maaloo** maŋ baŋ ta la daa gbulli kyɛ seŋ diibu. 

Boma na te na maŋ di maale ne kale la ka boɔla dɔ -zuni. Te maŋ nyɛ la dɔ -zuni yi doɔ eŋa.  

Ka fooŋ wa piili ka fo dogele kale fo ma mare la vǔū a e kõɔ eŋ dalansaŋ poɔ a dogele a vūū zu kyɛ paŋ de a dɔzune gaa pɔge fo noɔre kyɛ kpori eŋ. 

A fo noɔre pɔgbo na vɛŋ la ka a kpa be velaa.  

Ka anaŋ wa nyaa zie fo maŋ de eŋ la toɔre poɔ a fogi ka a pɛgɛ yi. A yi a lɛ puoriŋ fo maŋ de sigi ne la baa a te pɛge , a la maaleŋ wa dogele ka a la kpa.   

A yi ŋa fo paaŋ na kore la kpɛ duo a bebie ayi bee ata daare ka fo wuo dēɛle ka ko. Ama la ka te boɔla kale.
Kakube tigri

**Kakube Tigiri** e la tigri Nandɔmɛɛ naŋ maŋ di a Ɔpa Wɛse Irigyiŋ poɔ, Ghana. A tigiri ŋa maŋ di la yuoni zaa kyuuri pie ane boyeni poɔŋ. A tigiri maŋ di la na eŋ a ŋmemɛ ne a naŋ gu kyɛ kaara ba a koɔbo vuo poɔ ane meŋ ka ba kpuli a koɔbo vuo zu. O meŋ e la wagere a Nandɔmɛɛ kpeɛbo gbuli naŋ maŋ la siŋ ane nyɔge taa baaloŋ, kyɛ wuli ba sããkonnoŋ ane yipɔge.

## Tɔna
A tigiri ŋa maŋ di la na puori a yiri ŋmemɛ bareka kyɛ sɔre ka a maale a teŋgane, gu a noba koɔbo wagere.

## Sommo Yizie
Kamaane

**Kamaane** e la bondiraa kaŋa boori dagaaba naŋ nɔŋ koɔbo ba wɛre poɔ. O e la bondiraa kaŋa naŋ lage a daga paaloŋ teŋgbuli zaa bonso yɛlɛ yaga maŋ be la o poɔ.

## Kamaa Tɛɛtɛɛ Naŋ Bebe
Amine maŋ waa la zeɛ, sɔgela, pɛlɛɛ ane doɔre. A sembo meŋ, ka mine maŋ waa wogere,  ŋmaara, bɛrɛ ane bilii.

## Tɔna Mine
Ba maŋ mɔnne la saabo

Buuluŋ farebo

Dãã dɔgebo

Banku maaloo

Ka a naŋ baŋ bɔ warebie meŋ ko neɛ
Kambali

## Kambali
Kambali e la yiri naŋ be a Wa naa paaloŋ poɔ a ɔpa wɛɛse iregyen poɔ. Lɛ neɛ naŋ na baŋ bɔ a yiri e la mɔlɔ lɛ. Ka neɛ ta a Wa  lɔɔre stiisɛ poɔ, a leɛ yi sɔkuoraa kpoŋ ŋa (J.J Rawlings  street ) naŋ be a trɔfike sori poɔ. Ka fooŋ wa yi a sɔkpoŋ ŋa poɔ a leɛ tori mannoɔre seŋ, Kambali sori la a lɛ. A yi trɔfike kyɛ sigire a Kambali e la miti ayi (2) ne lɔɔre bee popo kyɛ e miti pie ne ayi (2) ne gbɛɛ. 

A Kambali paaloŋ e la zi-nimiri kaŋa na be a Wa naa paaloŋ, noba naŋ be Kambali na ta la noba kɔɔre lezare ne dɔgela (2000). A yiri taa la ŋmenpuori parɛɛ, kristabiiruŋ, Yɛrre, ne sããkonoŋ ŋmenpuori tuuruŋ. Yɛrre namba ta la 70%, kristaaloŋ 25%, ka Saakonnoŋ meŋ paa waa 5%. Bal yaga la zeŋ a kambali poɔ, aseŋ Ewaala, Esuolo, Emoɔlɔ, Goŋgyare ane a taa. 

## Zi-Nimie Kambali Poɔ
A ziiri ama la be a Kambali poɔ ka fo na baŋ ta ka a seŋ ka fo baŋ a zie. A na la ka ŋmaa biŋ a piliŋ kyɛ;

# A Kambali so-koɔre zo gelaa (saana kɔna). ka fooŋ yi torafeke waana, be la ka fo maŋ daŋ ta kyɛ kpeɛrɛ a yiri meŋa poɔ.
# Kambali daa ne Laafeeloŋ toma zie. A ziiri ayi ŋa la peɛle taa a te paale donne ko zie meŋ naŋ bebe.
# Yɛrre ŋmenpuori die meŋ are la a sokoɔraa noɔre nugɔɔ ka fooŋ wa ta a saana kɔna tori waa na a wo mitere 50 (50m).
# Teeŋ koɔre zi-paalaa kaŋa meŋ be fo nudoloŋ a saana kɔna seɛŋ lɛ.
# Baŋgyeraa deri ayi la be a Kambali poɔ. Sommeŋa baŋgyeraa la kaŋa ka Gɔmenɛnte meŋ so kaŋa.

## Yel-ŋmaa enne
A yel-ŋmaa enne n naŋ boɔrɔ ka n yeli kyaare la yeli mine noba naŋ maŋ yeli kyaare Kambali  ka a ba waa yelmeŋɛ te baare. Teɛre tulimo la ka ba taa kyaare ne a Kambali. A yɛlɛ naŋ ba ŋmaa biŋ kyɛ noba noɔre yeli yeli, n koŋ toɔŋ manne a zaa. A na n naŋ woŋ la ka n na manne kyɛ. Amine la a puliŋ kyɛ;

Noba yaga de la ba hakela ka a Wa poɔ bifaare kpoŋ zaa yi la Kambali. A ba teɛroŋ ŋa ba waa yelmeŋɛ, ananso la, saŋa kaŋa ba maŋ baŋ nyɔge la neɛ tonfaare eŋɛ ziiri mine kyɛ ka ŋmaa ziiri yeli ka a Kambali poɔ ka o  yi. Ka anaŋ wa e a lɛ, ba ba maŋ peɛre soba soŋ na baŋ yi zie kyɛ de a lɛ o naŋ yeli zuiŋ.
Kandemegaŋ

** Kandemegaŋ ** e la teŋ bilee kaŋa na be a Nandɔm Ɔppa Wɛse paaloŋ poɔ. O e la teŋɛ naŋ taa noba ka ba toma yaga zie e koɔbo ane guoloŋ kyɛ o meŋ naŋ taa la noba na meŋ gaa sakuuri a e noba. Kandemegaŋ e la teŋɛ na e teŋɛ noba na ba kyeere sããma/ba a teŋɛ poɔ, ba maŋ de ba la a ŋa ba meŋ ne noba. Nɔmmɔ be la a teŋɛ poɔ, ka noba o poɔ ba nɔŋ zɔɔre yɛlɛ. A teŋɛ ŋa na baŋ nyɛ a Nandɔm Kokoligu a Ɔppa Wɛsi paaloŋ poɔ.

## Boŋ Tare Mine
√ A teŋɛ ŋa taa la noba na be bee kpeɛre o poɔ, Aseŋ; Koɔreba, Yɛyɛrebɛ, karakyerɛ, Guo-guolobo AMK.

√ A teŋɛ ŋa meŋ na taa la sakuuri o poɔ a piili Gɔɔnia Hai a sige te ta Paramere poɔ ka karemamine meŋ wullo.

√ Boŋ koɔre meŋ bebe la o poɔ. Aseŋ; kyi, kamaane, Beŋɛ,Seŋkãã,Zama, Ane a taa mine.

√ Boŋ guole zaa Aseŋ Boɔre, Peere, Dobaare, Nii, Boŋne, Noɔre, ane a taaba mine.
Kanne a yelwiiraa naŋ vela kye paa iri a soori

Pampana biiri 

Deo yoŋ biiri 

A maŋ ka sakuuri gaabo

Dnenaa na deo peɛ 

Ko naneŋ yie meŋ 

Gɔmateebo biyuori

Kɔɔ sɔgɛɛ meŋ 

Kakalaa seebo kɔɔtɔ pɔri 

Berekpulo koŋ kpɛdie tɔ kaloo

Kyɛ ara baa paresɛɛŋɛ ba pɛnɛɛ

Ka zoɛ daŋ kaŋ ba teŋa 

Zu koŋ mare teŋa yiree 

Yɛ nyɛ la taa la helli !

Kolkoloo menaa la puri ?

Kyɛ ka saaŋ moore 

Koɔ maŋ tɛgle la 

Zie ba nyaana 

Kyɛ ka dɔgreba ŋmaa gyil soora 

Ka naapeɛle yuo bare

Kyɛ kpoli puori kpolee 

A na dɔge boŋ bie 

Dɔɔbil-nyoɔre pɛ niŋe ana eŋa 

Yeŋ ka tɛ na ta ta bare wɔɔ ne bini 

Yɛ naŋ boɔraa yɛ pãã nyɛ a la.
Kakube Tigre

**Kakube Tigiri** o e la tigiri na maŋ di yuoni zaa a yi noba naŋ be Nandɔm poɔ zie.O maŋ di la a yuoni baaroo poɔ bee saŋa na a noba naŋ maŋ wa de ba boŋkoɔre baare. 

## Lɛ ba naŋ maŋ di Kakube Tigiri
A tigiri ŋa e la tige kpoŋ ko a noba naŋ be a Nandɔm paaloŋ poɔ. O meŋ ma wullo la a noba garaseɛ a yi a faŋa a daana Naaŋmene naŋ maŋ de ko ba ka ba tõɔ kɔ a nyɛ bondirii. A saŋa na a Nandɔm Naa Dr. Charles puobe chiire ayɔpoŋi soba naŋ da Bebe, o da maŋ e la nõɔ yoŋ tɛgɛtɛgɛ kyɛ ka  a baaloŋ faa na ba naŋ boɔlɔ ka korona wa kpɛ sãã o bare.

Namine zaa maŋ laŋ la taa a tigre na zie a poɔ maale kyɛ puori a ŋmemɛ bareka ane a bondirii ne a faŋ o na ko ba ka ba tõɔ kɔ a nyɛ bondirii  ane lanfeɛ ka yeli faa zaa ba kpɛ. Noba maŋ yi la tenne kyɛ wa ka ba lantaa naŋ vɛŋ ka ba tõɔ di a tigiri ne kaama ane kyɛllo. Namine teseŋ faransiile naa, Ghana Yidaandɔɔ ane o potuurobo zaaŋ maŋ wa laŋ ne ba la a soŋ toŋ kyɛ di a tigiri. 

Ka a tigiri diibo wagere wa tare a te saã mine maŋ doge la dãã pa zie zaa, bondirii meŋ maŋ be  la zie zaa ka noba dire kyɛ nyuuro kpaara bara kyɛ naŋ dire. Popeɛloŋ kpoŋ maŋ be la a teŋɛ noba zie te lanne banaŋ meŋ zaa naŋ ba yi a Nandɔm poɔ poore maŋ peɛle la.

## Kakube Tigiri Tona
Kakube tigiri taa la tona/tɔnɔ yaga ko Nandɔmɛɛ . A mine la a pule kyɛ;

1) O maŋ vɛŋ la ka biiri baŋ ba saakonnoŋ bee yipɔge.

2) O maŋ tage la noba naŋ tu soe ane bibiiri lantaa ba yie poɔ di a tigiri ŋa.

3) O maŋ vɛŋ la ka dɔɔkɔbɔ nyɛ pɔgeba de ka pɔgesarre meŋ nyɛ seɛreba kuli.

4) A tigri maŋ vɛŋ la ka noba yi ta tenne a wa laŋ ne a Nandomɛɛ ka ba di a tigiri ŋa.

5) Noba maŋ nyɛ la kyɔɔtaare a yi a tigiri ŋa poɔ.

6) Bondirii maŋ pore la bee be ziezaa ka nembaaleba zaa nyɛ di.

7) A noba maŋ puori la ba saazu ŋmene/ŋmemɛ/kpeemɛ bareka ne ba naŋ gu ba taa a yuoni poɔ.

8) O maŋ tage la a Yideme lantaa taa anaŋ waana ne noɔreyeni meŋ.

9) Noba maŋ wa di la daa a tigiri zie. 

## Sommo Yizie
Kannoo tɛgɛ

Te saakumine da maŋ de la kubo,mie,dabilii boma biŋ sɔrɔ ka a teɛrɛ ba ba kalgyuuri.

## '''Kannoo muni'''
Kannoo e la sɛgere fo naŋ toɔ kanne a lɛ anaŋ sɛge. Aseŋ ka foŋ garɛɛ te nye sɛgere, 

Kannoo na baŋ e la yelbie sɛge lantaa kyoɔ iri, ka neɛ na made kanne a baŋ a yɛlɛ pare bēē muni o kannoo poɔŋ. 

## '''Kannoo parɛɛ'''
Kannoo parɛɛ waa ayi dagaare poŋ ka a na la,

# Kanne kaa yi
# Kanne baŋ a pare

**Kanne kaa yi** e la neɛ naŋ deɛ kanna kannoo weɛlɛlɛ a Kannada kaa yiri kyɛ ka o ba baŋ a paper.

**Kanne baŋ a pare** e la neɛ naŋ kanna kannoo a na baŋ sɛgere muni a baŋ toɔ iri soori bid noɛ a  sɛgere poɔ
Karembiiri Puori Toma Sɛgebimmu

**Karembiiri puori toma sɛgebimmu** e la yɛlɛ karema naŋ maŋ sɛge kyaare ne lɛ a karembiiri naŋ maŋ toŋ toma ta bee lɛnɛɛ ba zannoo naŋ ta lɛ a sakuuri poɔ bee lɛ a bie faŋa naŋ ta a zannoo bɔgere kaŋa zaa poɔ. Karembiiri puori tontonne maŋ wuli la a karembie kaŋa zaa yelboɔraa bee yelnɔnaa ane o gbɛ-ŋmɛ zie.
Kassena-Nankana Munisipal Desekyere

**Kassena-Nankana Municipal Desekyere** e la a desekyere pie ne anuu na kaŋa naŋ be a ɔpa isi irigyiŋ poɔ, Ghana. O da daŋ paale la a Kassena-Nankana Desekyere kpoŋ na poɔ 1988 eŋɛ, te ta saŋa na a desekyere luo sɛŋ na da wa wɛle na kuri Kassena-Nankana West Desekyere 29 Fɛboɔre 2008 poɔ, kyɛ ka ba leɛ pore o kyɛlee na ka Kassena-Nankana Isi Desekyere, naŋ da zɛge do a puoriŋ are munisipal asɛmbole vo-araa 28 gyoone 2012 eŋɛ na leɛ Kassena-Nankana Munisipal Desekyere. A Munisipal bezie be la a ɔpa isi irigyiŋ luo sɛŋ ane meŋ Navrongo la e a o teŋkpoŋ.

## Kaa Kyɛ Meŋ

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp

## Sommo Yizie
Kasògi

**Kasògi** ; Kasogi e  la yuori yelbiri kaŋa a yelbie gaŋgyere poɔŋ. O e la yuori yelbiri. Kasogi e la bõŋ wooraa bee miiraa kaŋa ba naŋ maŋ wóó a maŋ enna nɔbilii bēē bõnɛgrēē. O e la boŋ wooraa kaŋa ba naŋ maŋ woo ne ɔre daare ka o waa aŋa pelee ŋa. o poɔ la ka Dagaaba maŋ ennɛ nɔbilii. Daare mine la ka ba maŋ de maale ne a kasogi ŋa. Neɛ zaa naŋ guolo nɔbilii seŋ ka o taa a kasogi ŋa tɔ, onaŋ poɔ la ka nuule na maŋ gaŋ. Ka neɛ guolo nɔbilii kyɛ ba taa kasogi Selaa so o nɔbilii na zaa na de gaa ne. Noɔ meŋ dandone la selaa a nyera taa, ka selaa nyɛ nubile zie zaa o maŋ boɔra ka sege de o gaa ne alɛnso ka a e feroo ka neɛ aŋ guolo nɔbilii seŋ ka o taa a kasogi a toɔ maŋ gu a o nɔbilii velaa ka selaa ta page a woo gaa ne kyɛ bare a ma. Ba maŋ maale o la te eŋ nɔpageraa a saazu lele lɛ, a noɔre naŋ poɔ la ka maŋ tu kyɛ eŋ nɔbilii. thumb|A enfuoni ŋa e la kasogi Dagaaba naŋ maŋ de ennɛ noore.

## Aŋ La Ma Woo A Kasogi ŋa
Dagaaba lankpeɛbo poɔ noba mine be be la a taa gɔɔloŋ kaŋa a naŋ baŋ woo boma te seŋ peɛ,seŋɛ,kasogi ane a taa ba mine. Pɔge bee dɔɔ kaŋa zaa naŋ baŋ woo la a kasogi ŋa dagaaba lankpeɛbo poɔ, ka neɛ ba baŋ a woobo koŋ baŋ woo o see o sobs zanne a woobo. A woobo ŋa e la noba mine toma ba meŋ naŋ maŋ zeŋ kyɛ wooro ba boma. Kyɛ gbɛɛ yaga dɔɔbo la maŋ wooro a kasogi ŋa. Bibiiri meŋ maŋ zanne la a woobo ama, a lɛ woli ka neɛ zaa naŋ baŋ woo la ka o soba wa zanne a woobo. Noma mine meŋ maŋ yineŋ la a piili ba dɔŋebo bebiri ka dagaaba maŋ yeli ka lanyineŋ la a lɛ. 

Gbɛɛ yaga noba naŋ maŋ kore la tona a toma ama taa ba, bipɔlɔ koŋ sage zeŋ teŋɛ kyɛ zanne kasogi woobo bee maaloo see ka o soba ta taabo kaŋa kyɛ paaŋ naŋ toɔ zeŋ a tɔŋ ana toma.

## Kasogi Maaloo
Kasogi, a yi a boŋ maale zaa poɔ, kyɛ o meŋ taa la maaloŋ ba naŋ maŋ maale o ka o toɔŋ gaŋ velaa. Ba maŋ daŋ bɔ la ɔɔra daare ka ba naŋ wa nyɛ a daare baare ba maŋ de te eŋ koɔ poɔ bebie ayi, ka anaŋ ta bebie ayi ka gaa yaare wanne a wa  maa maale a velaa kyɛ paaŋ baŋ piili a woobo. ka baŋ naŋ wa woo baare ba maŋ bɔ naabo bineŋ a sɔ bee bɔle o zaa viiri, kyɛ de biŋ ŋmenaa poɔ ka ko. Ka onaŋ wa ko baare ba paaŋ maŋ de o la kpɛ neŋ a die poɔ te biŋ kyɛ piili a boma emmo aseŋ nubilee.

## Kasogi Tɔna Ko dagaaba
Kasogi taa la tɔna yaga ko dagadɔɔ bee pɔge na guolo. A ma soŋ la a nuubilee ka a toɔŋ baa velaa. Kasogi maŋ vɛŋ soŋ la donne mine naŋ maŋ boɔra ka ɔɔ bee nyɔge a nuubilee ama ka a page a. Baaloŋ meŋ ba maŋ pagera a nubilee ama ka anaŋ nyɛ gaabo zie velaa. A lɛ paaŋ wuli ka boŋ zaa koŋ toɔŋ kpɛ a kasogi ŋa poɔ ka nuulee be o poɔ.

## Kasogi Nyaabo
Neɛ naŋ baŋ nyɛ la a kasogi ŋa a dagapaaloŋ poɔ, be la ka ba maala bee woo a kasogi  gbɛɛ yaga.

## Tenne Na Ba Maala A Kasogi
Ba maala a la kasogi ama Nandom paaloŋ poɔ te seŋ;

Kandemegaŋ 

Guri, 

Kokoligu. 

Neɛ meŋ na baŋ nyɛ a mine te seŋ Burkina faso paaloŋ poɔ.
Kataweɛ Paati

**Kataweɛ paati** e la a paati kpeɛŋaa kaŋa na be a Gaana poɔ. O e la a paati na naŋ taa noba ka ba tuuro o pãã ane ba zaa sokyeɛ ka a maŋ baŋ te ta wagere kaŋa ka ba ko bamenne gba a yi a paati laafeeloŋ.

O e la a paati na a nansaala na maŋ boɔle ka . O eɛ paati na taa dire a Gaana vootu wagere mine a yi a paati noba veɛloŋ zuiŋ.
Kaleo

**Kaleo** e la tembile kaŋa naŋ be Ɔpa Wɛse Irigiŋ Gaana 

Kaleo na eɛ teŋa kaŋa naŋ be Nadowli _Kaleo District POƆ,noba naŋ be Kaleo maŋ yeli la ba kɔkɔre maŋlaalii,kyɛ la waa moosi neŋ Dagaaba, a yie ŋmama zaa waa la pii ne ayi aseŋ Sangu, Puuyiri,bana la tendemee ka ŊMyaari,Nazieyiri,Goyiri,Nyaŋayiri, Buomuni,Bayaoyiri ba na meŋ diri naaloŋ a Kaleo paaloŋ poɔ.

## Bezie
A teŋɛ ŋa be la Nadowli-Kaleo Desekyere poɔ, a ɔpa wɛse Irigiŋ poɔ Gaana, peɛle a torebogi ne Burkina Faso. Kaleo be zie ta la ŋa 27.5 kilometres (17 mi) a Nadowli teŋɛ, a desekyere headquarters kɔmpare saazu sɛŋ. O naŋ baŋ e ŋa 18.5 kilometres (11mi) a teŋkpoŋ Wa saazu-Luo sɛŋ, a ɔpa wɛse zaa teŋkpoŋ Gaana. Kaleo bezie naŋ baŋ ta ŋa 714 kilometres (444mi) Accra saazu-Luo sɛŋ, a yikpoŋ ane Ghana zaa teŋkpoŋ. A Kaleo gyogerapi-kaal coordinates, Ghana la: 10°10'25.0N,  2° 32'31.0W (Latitude : 10.173611;  Longitude  ; 2.541944). A teŋɛ zeŋ ne la an average elevation of 314 metres (1,030ft) above mean sea level.

## Fentindigilii
Kaleo poɔ la ka a Kaleo solar power station be. A power stations, ba maale a la tɔɛ tɔɛ, a danweɛ soba ba naŋ maale baare, naŋ taa capacity of 13 MW, 2022 poɔ. A ayi soba seŋ ka o kpɛ saseɛ 2023 poɔ naŋ na la paale 15 MW a power station's generation capacity zaa naŋ na lantaa e 28 MW. Volta River Authority deme la da maale o ane banaŋ so o. 

## So-tu
A Wa-Lawra sori(Highway N2), naŋ yi a Iriginal yikpoŋ gɛrɛ a Lawra teŋɛ ne a Burkina Faso toribogi, tu la Kaleo teŋɛ soga a yi a saazu sɛŋ wa gɛrɛ kɔmpare sɛŋ.

## Lɛ kaleo naŋ e nyɛ yuori
A yiri ŋa waa la tenkpoŋ naŋ be Nadowli_kaleo district poɔ,A kaleo muni la kanaaloore bonso ba saakom minne da be la maŋane a aŋ koɔ kyɛ yi wa ta ka ba da boɔla kanaaloori bonso ba da yele la lobi a daŋ zeŋ waa lobi kabe boɔla Sangu ka ba da waa tengane deɛme a lɛ puore ka saaba minne wa ka ba deɛ ba biŋ ka ba di naaloŋ koma kyɛ ba da yele la mɔɔsi bonso ba da e moŋe paaloo zuiŋ ka ba paaŋ  leɛre a kanaaloore eŋ Kaleo

## Sommo Yizie
Kanyini

**Kanyini** e la yibile kaŋa naŋ be a Nadowli Kaleo Ditiriki naŋ be a Ɔpa Wɛse Irigyiŋ Ghana poɔ.
Kataŋa

**Kataŋa** e la bõŋmeɛrãã kaŋa ba naŋ maŋ mɛ a eŋna boŋkoɔrēē, kataŋa maŋ waa la kpoŋ a gaŋ bùgó, kataŋa taa la tɔna ako koɔreba, bonso o maŋ soŋ la koɔreba ka ba biŋ boŋkoɔrēē ka a kɔɔre kyɛ koŋ toɔŋ saaŋ.